**NÁRODNÁ RADA SLOVENSKEJ REPUBLIKY**

**VI. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1369/2012

**142a**

**Spoločná správa**

výborov Národnej rady Slovenskej republiky o prerokovaní **Vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov** (tlač 142) vo výboroch Národnej rady Slovenskej republiky

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Výbor Národnej rady Slovenskej republiky pre zdravotníctvo** ako gestorský výbor pri rokovaní o Vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 142) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

 Národná rada Slovenskej republiky uznesením č. 121 z 25. júla 2012 po prerokovaní Vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 142) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre pôdohospodárstvo a životné prostredie a

 Výboru Národnej rady Slovenskej republiky pre zdravotníctvo.

**II.**

 Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 142) dňa 4. septembra 2012 a odporučil Národnej rade Slovenskej republiky návrh zákona schváliť so zmenami a doplnkami  (uznesenie č. 80 zo 4. septembra 2012).

**Výbor Národnej rady Slovenskej republiky pre pôdohospodárstva a životné prostredie** prerokoval Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 142) dňa 4. septembra 2012 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 30 zo 4. septembra 2012).

**Výbor Národnej rady Slovenskej republiky pre zdravotníctvo** prerokoval Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 142) dňa 11. septembra 2012 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 16 z  11. septembra 2012).

**IV.**

 Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

**V čl. I  v bode 2 sa v § 5 ods. 4 písmeno x)** vypúšťajú slová „podľa osobitného predpisu9a)“ vrátane poznámky pod čiarou k odkazu 9a.

Vypustenie súvisí s  rozhodnutím Legislatívnej rady vlády Slovenskej republiky nevydať nariadenie vlády Slovenskej republiky o požiadavkách na vodu určenú na kúpanie ako aproximačné nariadenie podľa zákona č. 19/2002 Z. z,. ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, ale ako vykonávací predpis k zákonu č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

 **Výbor NR SR pre zdravotníctvo**

 **gestorský výbor odporúča s c h v á l i ť**

**2. V čl. I,  3. bode sa v § 5 ods. 4 písm. z)** v časti vety pred bodkočiarkou za slovo „kúpanie“ vkladajú slová „a dĺžku kúpacej sezóny“.

Doplnenie ustanovenia v súlade s čl. 3 ods. 1 smernice 2006/7/ES, podľa ktorého členské štáty stanovia každý rok všetky vody, ktoré sú určené na kúpanie a vymedzia dĺžku kúpacej sezóny.

 **Ústavnoprávny výbor NR SR**

 **Výbor NR SR pre pôdohospodárstvo a životné prostredie**

**Výbor NR SR pre zdravotníctvo**

 **gestorský výbor odporúča s c h v á l i ť**

**3. V čl. I, 3. bode sa v § 5 ods. 4 za písmeno aa)** vkladá nové písmeno ab), ktoré znie:

 „ab) každoročne vykonáva v spolupráci s orgánom štátnej vodnej správy9c) identifikáciu vôd určených na kúpanie,“.

Poznámka pod čiarou k odkazu 9c znie:

„9c) § 8 ods. 1 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č..../2012 Z. z.“.

Doterajšie písmená ab) až ad) sa označujú ako písmená ac) až ae), odkaz 9c) a poznámka pod čiarou k odkazu 9c sa označí ako odkaz 9d) a poznámka pod čiarou k odkazu 9d. Následne sa vykonajú aj ďalšie súvisiace legislatívne úpravy (prečíslovanie písmen v ďalších bodoch návrhu zákona).

Doplnenie v nadväznosti na pôsobnosť uvedenú v čl. II, 2. bode (§ 8 ods. 1).

 **Ústavnoprávny výbor NR SR**

 **Výbor NR SR pre pôdohospodárstvo a životné prostredie**

**Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I v bode 3 sa v § 5 ods. 4 písmenách y), aa), ab) a ad)** vypúšťajú slová „podľa osobitného predpisu9a)“ odkazy a poznámky pod čiarou k odkazom 9b a 9c sa označujú ako 9a a 9b.

Vypustenie súvisí s  rozhodnutím Legislatívnej rady vlády Slovenskej republiky nevydať nariadenie vlády Slovenskej republiky o požiadavkách na vodu určenú na kúpanie ako aproximačné nariadenie podľa zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, ale ako vykonávací predpis k zákonu č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov*.*

**Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I  v bode 5 sa v § 5 ods. 4 písm. ag) bode 10,** v bode 6 v § 6 ods. 3 písmene m), v bode 7 v § 6 ods. 3 písm. r) a t), v bode 11 v § 12 ods. 2 písm. j) a v bode 13 v § 12 ods. 3 písm. g) sa vypúšťajú slová „podľa osobitného predpisu9a)“ .

Vypustenie súvisí s  rozhodnutím Legislatívnej rady vlády Slovenskej republiky nevydať nariadenie vlády Slovenskej republiky o požiadavkách na vodu určenú na kúpanie ako aproximačné nariadenie podľa zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, ale ako vykonávací predpis k zákonu č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

**Výbor NR SR pre zdravotníctvo**

 **gestorský výbor odporúča s c h v á l i ť**

**6. V čl. I, 10. bode v § 12 ods. 2 písm. c)** sa za slová „vzoriek vody“ vkladajú slová „z vody“.

Spresnenie ustanovenia.

 **Ústavnoprávny výbor NR SR**

 **Výbor NR SR pre pôdohospodárstvo a životné prostredie**

**Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I  v bode 11 v § 12 ods. 2 písm. j)** a v bode 13 v § 12 ods. 3 písm. g) sa za slová „na kvalitu vody“ vkladajú slová „vo vode“.

Doplnenie súvisí s predchádzajúcimi bodmi. Ide o legislatívno-technickú úpravu.

**Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I  v bode 15 sa v § 19 ods. 5** vypúšťa prvá veta vrátane odkazu a v odseku 8 sa za slovo „sprístupniť“ vkladá slovo „informácie“ a vypúšťajú sa slová „ informácie podľa osobitného predpisu.9a)“ .

Vypustenie súvisí s  rozhodnutím Legislatívnej rady vlády Slovenskej republiky nevydať nariadenie vlády Slovenskej republiky o požiadavkách na vodu určenú na kúpanie ako aproximačné nariadenie podľa zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, ale ako vykonávací predpis k zákonu č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

**Výbor NR SR pre zdravotníctvo**

 **gestorský výbor odporúča s c h v á l i ť**

**9. V čl. I, 15. bode sa v § 19 ods. 6** sa v časti vety pred bodkočiarkou za slová „kvality vody“ vkladajú slová „vo vode“.

Spresnenie ustanovenia.

 **Ústavnoprávny výbor NR SR**

 **Výbor NR SR pre pôdohospodárstvo a životné prostredie**

**Výbor NR SR pre zdravotníctvo**

 **gestorský výbor odporúča s c h v á l i ť**

**10. V čl. I  v bode 15 § 19** sa „ odsek 11“ označuje ako „odsek 10“.

Ide o legislatívno-technickú úpravu.

**Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa za 16. bod vkladá nový 17. bod**, ktorý znie:

 „17. V § 52 ods. 1 písm. a) sa slová „až m)“ nahrádzajú slovami „až n)“.“.

 Ďalšie body sa primerane prečíslujú.

Legislatívno-technická úprava v nadväznosti na doplnenie nového písmená do § 12 ods. 2 v čl. I, 12. bod.

 **Ústavnoprávny výbor NR SR**

 **Výbor NR SR pre pôdohospodárstvo a životné prostredie**

**Výbor NR SR pre zdravotníctvo**

 **gestorský výbor odporúča s c h v á l i ť**

**12. V čl. I sa za 18. bod vkladá nový 19. a 20. bod**, ktoré znejú:

„19. V § 57 sa vypúšťa odsek 6.

Doterajšie odseky 7 až 52 sa označujú ako odseky 6 až 51.

20. V § 57 odsek 46 znie:

„(46) Príslušný orgán verejného zdravotníctva uloží pokutu

a) od 165 eur do 16 596 eur za správne delikty podľa odsekov 1 až 21, 34 až 36 a 38 až 44,

b) od 165 eur do 1 659 eur za správny delikt podľa odseku 23,

c) od 1 659 eur do 33 193 eur za správne delikty podľa odsekov 22, 24 až 29,

d) od 1 659 eur do 99 581 eur za správne delikty podľa odsekov 30 až 33 a 37.“.“.

Ďalšie body sa primerane prečíslujú.

Legislatívno-technické úpravy v nadväznosti na nové znenie § 19 (čl. I, 15. bod); z dôvodu zmeny znenia § 19 bolo potrebné vypustiť správny delikt uvedený v § 57 ods. 6 a následne vykonať úpravu vnútorných odkazov v § 57 ods. 46.

**Ústavnoprávny výbor NR SR**

 **Výbor NR SR pre pôdohospodárstvo a životné prostredie**

**Výbor NR SR pre zdravotníctvo**

 **gestorský výbor odporúča s c h v á l i ť**

**13. V čl. I sa za bod 19 vkladajú nové body 20 a 21**, ktoré znejú:

 „20. § 62 sa dopĺňa písmenom z), ktoré znie:

 „z) požiadavky na vodu určenú na kúpanie.“.

 21. § 65 sa dopĺňa bodom 24, ktorý znie:

 „24. nariadenie vlády Slovenskej republiky č. 87/2008 Z. z. o požiadavkách na prírodné kúpaliská.“.

Ďalšie body sa primerane prečíslujú.

Doplnenie súvisí s predchádzajúcimi bodmi.

**Výbor NR SR pre zdravotníctvo**

 **gestorský výbor odporúča s c h v á l i ť**

**14. V čl. II  v bode 2 § 8 ods. 3** sa vypúšťajú slová „podľa osobitného predpisu19a)“ vrátane poznámky pod čiarou k odkazu 19a a  odkaz a poznámka pod čiarou k odkazu 19b sa označuje ako 19a.

Vypustenie súvisí s  rozhodnutím Legislatívnej rady vlády Slovenskej republiky nevydať nariadenie vlády Slovenskej republiky o požiadavkách na vodu určenú na kúpanie ako aproximačné nariadenie podľa zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, ale ako vykonávací predpis k zákonu č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov*.*

**Výbor NR SR pre zdravotníctvo**

 **gestorský výbor odporúča s c h v á l i ť**

**15. V čl. II  v bode 2 § 8 ods. 5** sa dvakrát vypúšťa odkaz „19a)“.

Vypustenie súvisí s  predchádzajúcim bodom.

Ide o legislatívno-technickú úpravu.

**Výbor NR SR pre zdravotníctvo**

 **gestorský výbor odporúča s c h v á l i ť**

**16. V čl. II  v bode 2 sa v § 8 ods. 6** vypúšťa odkaz „19a)“ a za slovo „kúpanie“ sa vkladá bodka a vypúšťajú sa slová „ak sú splnené podmienky podľa osobitného predpisu.19c)“ vrátane poznámky pod čiarou k odkazu 19c.

Vypustenie súvisí s  rozhodnutím Legislatívnej rady vlády Slovenskej republiky nevydať nariadenie vlády Slovenskej republiky o požiadavkách na vodu určenú na kúpanie ako aproximačné nariadenie podľa zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, ale ako vykonávací predpis k zákonu č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

**Výbor NR SR pre zdravotníctvo**

 **gestorský výbor odporúča s c h v á l i ť**

**17. V čl. II, 8. bode sa v § 60 ods. 6 písm. a)**  slová „§ 8 ods. 2 až 6“ nahrádzajú slovami „§ 8 ods. 3 až 6“.

Oprava chybného vnútorného odkazu.

**Ústavnoprávny výbor NR SR**

 **Výbor NR SR pre pôdohospodárstvo a životné prostredie**

**Výbor NR SR pre zdravotníctvo**

 **gestorský výbor odporúča s c h v á l i ť**

**18. V čl. II, v 9. bode** sa slová „1. októbra“ nahrádzajú slovami „15. októbra“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Výbor NR SR pre zdravotníctvo**

 **gestorský výbor odporúča s c h v á l i ť**

**19. V čl. III** sa slová „1. októbra“ nahrádzajú slovami „15. októbra“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor NR SR**

 **Výbor NR SR pre pôdohospodárstvo a životné prostredie**

**Výbor NR SR pre zdravotníctvo**

 **gestorský výbor odporúča s c h v á l i ť**

**V.**

Gestorský výbor na základe stanovísk výborov k  Vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 142) vyjadrených v ich uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 142) **s c h v á l i ť s odporúčanými pozmeňujúcimi a doplňujúcimi návrhmi.**

1. Súčasne gestorský výbor odporučil hlasovať o bodoch **1 – 19** uvedených v IV. časti tejto spoločnej správy  **spoločne** s návrhom gestorského výboru **s c h v á l i ť.**

 2. Poveril spoločného spravodajcu výborov **Ladislava A n d r e á n s k e h o** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

 Predmetná spoločná správa výborov Národnej rady Slovenskej republiky o prerokovaní Vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 142) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 19 z 11. septembra 2012.

Bratislava 11. septembra 2012

**Richard R a š i**

predseda

Výboru Národnej rady Slovenskej republiky

pre zdravotníctvo